open-index/open-wikipedia-markdown huggingface dataset:
Popular (Eric Saaden kappale)

"**Popular**" on englanninkielinen kappale, jonka on kirjoittanut Fredrik Kempe ja jonka esittää ruotsalainen laulaja Eric Saade. Saade osallistui kappaleella Ruotsin *[[Melodifestivalen]] 2011* -euroviisukarsintaan ja pääsi lopulta edustamaan Ruotsia Eurovisionin vuoden 2011 laulukilpailuun selviytyen toisesta semifinaalista (jossa se tuli ensimmäiseksi) 14. toukokuuta 2011 järjestettävään finaaliin, jossa se sijoittui kolmanneksi 185 pisteellä. Kappaleesta tuli samalla Ruotsin menestynein viisu sitten vuoden 1999 voiton. 

## Musiikkivideo
Musiikkivideon ohjasi Mikeadelica ja se ladattiin yhteisöpalvelu *[[YouTube]]en* 14. huhtikuuta 2011.

## Kappalelista
*;Digital download #1
#"Popular" – 3:00

*;Digital download #2
#"Popular" (Album Remix) – 3:08

*;Digital download #3
#"Popular" (Slow Version) – 3:15

## Listasijoitukset

## Lähteet
Break of Dawn

**Break of Dawn** voi tarkoittaa:

* Break of Dawn (Do As Infinityn albumi), 2000
* Break of Dawn (Rob Bas & DJ E-Z Rockin albumi), 1994
* ”Break of Dawn”, ruotsalaisen Eric Saaden kappale vuodelta 2010
*  ”Break of Dawn” Michael Jacksonin kappale albumilta *[[Invincible (Michael Jacksonin albumi)|Invincible]]*.
Chris van der Drift

**Christopher Jason van der Drift** (s. 8. maaliskuuta 1986 Hamilton) on uusiseelantilainen moottoriurheilija ja hollantilaista syntyperää. Hän aloitti uransa Karting-sarjoissa vuonna 1994 ja kilpaili vuoteen 2002 saakka voittaen kuusi Uuden-Seelannin mestaruutta ja kuusi North Island mestaruutta. Vuonna 2004 Drift siirtyi Formula BMW ADAC sarjaan sijoittuen neljänneksi. Hän toisti tämän seuraavana vuonna. Vuonna 2006 Drift sijoittui toiseksi Formula Renault Northen Europe Cupissa ja Eurocup Formula Renault-sarjoissa. Vuonna 2007 Drift kilpaili International Formula Master-sarjassa sijoittuen sarjan toiseksi. Seuraavana vuonna hän voitti sarjan mestaruuden. Drift kilpaili Aasian GP2-sarjassa kaudella 2008-09 saavuttaen viisi pistettä. Vuonna 2009 hän kilpaili World Series by Renault-sarjassa sijoittuen 11:nneksi. Vuonna 2010 Drift kilpaili Superleague Formula-sarjassa sijoittuen neljänneksi. Vuonna 2011 Drift kilpaili muutamia kilpailuja Superleague Formula ja Formula Renault 3.5 sarjoissa. Vuonna 2012 Drift ajoi Auto GP World Series -sarjassa. Hän voitti yhden kilpailun sijoittuen loppupisteissä neljänneksi.
Pablo Sánchez López

**Pablo Sánchez López** (s. 9. helmikuuta 1990 México) on meksikolainen moottoriurheilija.

## Ura
Hän on kilpaillut muun muassa Italian Formula Renault ja Eurocup Formula Renault-sarjoissa. Vuonna 2007 López kilpaili International Formula Master-sarjassa sijoittuen sarjan kolmanneksi. Vuonna 2009 López kilpaili Italian F3-mestaruussarjassa sijoittuen kolmanneksi. Palkinnoksi hän sai testata Ferrarin F1-autoa joulukuussa 2009 Jerezin radalla. Vuonna 2010 López kilpaili GP3-sarjassa Addax-tallissa saavuttamatta pisteitä. Hänen parhaaksi sijoituksekseen jäi Valencian kilpailun yhdeksäs sija.

## GP3-tulokset
Maalaispapin päiväkirja

**Maalaispapin päiväkirja** (*Journal d'un curé de campagne*) on ranskalaisen Georges Bernanosin kirjoittama romaani, joka julkaistiin vuonna 1936. Se sai ilmestymisvuonnaan Ranskan akatemian Grand Prix -romaanipalkinnon, ja se valittiin vuonna 1950 1900-luvun ensimmäisen puoliskon 25 parhaan ranskalaisromaanin joukkoon.

Robert Bresson on ohjannut romaanista elokuvasovituksen nimellä *[[Papin päiväkirja]]* (1951).
Säästötili

**Säästötili** eli säästämistili on pankkitili, joka on tarkoitettu säästämiseen, lähinnä yksityishenkilöille. 

Säästötiliä ei ole tarkoitettu päivittäisten raha-asioiden hoitoon. Säästötilillä voi olla nostorajoituksia esimerkiksi sen suhteen, montako nostoa voi tietyn ajan kuluessa tehdä tai minkä suuruisen rahasumman nostaa. Ylimenevistä nostoista voi aiheutua kustannuksia.

Jatkuvalla säästötilillä ei ole aikarajoitusta. Määräaikaisella säästötilillä eli määräaikaistilillä oleva talletus on sidottu ennalta sovittuun eräpäivään asti.

Suomessa säästötili edellytti aiemmin vastakirjan (pankkikirja, säästökirja) käyttöä.

## Katso myös
* Pankkitilit Suomessa 1970

## Lähteet
Shine 2009

**Shine 2009** on suomalainen elektronista popmusiikkia soittava yhtye.

Shine 2009 on Reginassakin vaikuttavan Mikko Pykärin ja DJ Schmamina tunnetun Brightboy-yhtyeessä soittaneen Sami Suovan perustama yhtye. Heidän debyyttialbuminsa Realism julkaistiin 3. toukokuuta 2011.

## Jäsenet

* Sami Suova (laulu, koskettimet, kitara)
* Mikko Pykäri (basso, koskettimet, kitara, perkussiot)

## Diskografia

### Albumit

* *[[Our Nation]]* (2013)
* 
### Singlet

* 
* 

### EP:t
* 

## Aiheesta muualla

* 
* Vimeo 
* Soundcloud 
* Facebook
Marcellin Berthelot

**Marcellin Pierre Eugène Berthelot** (25. lokakuuta 1827 Pariisi, Ranska – 18. maaliskuuta 1907 Ranska) oli ranskalainen kemisti ja poliitikko, joka tunnetaan lämpökemian alalla kehittämästään Thomsenin–Berthelot'n periaatteesta. Hän syntetisoi orgaanisia yhdisteitä epäorgaanisista aineista. Hän ei hyväksynyt vitalismin teoriaa. Hän oli Ranskan akatemian jäsen tuolilla 40 vuodesta 1900 kuolemaansa saakka Hän on synteettisen orgaanisen kemian uranuurtajia.

Berthelot oli Collège de Francen professori vuodesta 1864, elinikäinen senaattori vuodesta 1881, Ranskan opetusministeri 1886–1887, ulkoministeri 1895–1896 ja Ranskan tiedeakatemian sihteeri vuodesta 1889. Hänen orgaanisia yhdisteitä koskevat tutkimustuloksensa sisältyvät pääosin teokseen *Chimie organique, fondée sur la synthèse* (1860). Lämpökemiaa koskevat tutkimukset sisältyvät teoksiin *Mécanique chimique, fondée sur la thermochimie* (1879) ja *La thermochimie* (1897). Hän tutki myös kemian historiaa, räjähdysaineita ja kasvifysiologiaa.

Berhtelot'n poika oli merkittävä 1920-luvun alun ranskalainen diplomaatti Philippe Berthelot, joka sotkeutui pankkiskandaaliin ja joutui eroamaan.

## Lähteet

## Aiheesta muualla
Angel (Mika Newtonin kappale)

"**Angel**" on Mika Newtonin kappale, joka edusti Ukrainaa vuoden 2011 Eurovision laulukilpailussa Düsseldorfissa, Saksassa.

Kappale kilpaili Euroviisujen toisessa semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 25. maan joukosta 4. sijalle.

## Listasijoitukset
 

## Lähteet
Masquerade

**Masquerade** voi tarkoittaa ainakin seuraavia:

## Musiikki
* Masquerade, ruotsalainen rockyhtye
* Masquerade, suomalainen post-punk-yhtye

### Albumit
* *[[Masquerade (Eric Saaden albumi)|Masquerade]]*, Eric Saaden albumi
* *[[Masquerade (Golden Dawnin albumi)|Masquerade]]*, Golden Dawnin albumi
* *[[Masquerade (Kayan albumi)|Masquerade]]*, Kayan albumi
* *[[Masquerade (Running Wildin albumi)|Masquerade]]*, Running Wildin albumi
* *[[Masquerade (Wyclef Jeanin albumi)|Masquerade]]*, Wyclef Jeanin albumi
* *[[The Masquerade (albumi)|The Masquerade]]*, Mêléen albumi
* *[[Masquerade (Dreams of Sanityn albumi)|Masquerade]]*, Dreams of Sanityn albumi

### Kappaleet
* ”Masquerade”, kappale musikaalista *[[The Phantom of the Opera]]*
* ”Masquerade”, Ashley Tisdalen albumilta *[[Guilty Pleasure]]*
* ”Masquerade”, Backstreet Boysin albumilta *[[This Is Us (Backstreet Boysin albumi)|This Is Us]]*
* ”Masquerade”, Berlinin albumilta *[[Pleasure Victim]]*
* ”Masquerade”, yhtyeeltä Skids
* ”Masquerade”, Soul Asylumin albumilta *[[Say What You Will, Clarence...Karl Sold the Truck]]*
* ”Masquerade”, Symphony X:n albumilta *[[Symphony X (albumi)|Symphony X]]*
* ”Masquerade”, Versaillesin albumilta *Holy Grail*
* ”Masquerade”, Eric Saaden albumilta *Masquerade*

## Katso myös
*Naamiaiset (täsmennyssivu)
Naamiaiset (täsmennyssivu)

**Naamiaiset** voi tarkoittaa ainakin seuraavia:

*naamiaiset, juhlat, joissa vieraat käyttävät naamareita
*Naamiaiset, Mihail Lermontovin näytelmä
*Naamiaiset, Aram Hatšaturjanin edelliseen säveltämä musiikki

Muodossa **Naamiohuvit**:

*Naamiohuvit, Giuseppe Verdin ooppera
*Naamiohuvit, Terry Pratchettin kirja
Angel in Disguise (Musiqqin kappale)

**”Angel in Disguise”** on kappale, jonka esittää latvialainen duo Musiqq. Kappale edusti Latviaa Eurovision laulukilpailussa vuonna 2011  Düsseldorfissa, Saksassa. Se ei selvinnyt finaaliin.

## Kappalelista

## Listasijoitukset

## Lähteet
Valuuttapako

**Valuuttapako** jostain valuutasta tarkoittaa, että siitä tulee runsas ylitarjonta. Tämä pudottaa sen valuutan hintaa (valuuttakurssia). 

Kun jonkin valuutan arvon oletetaan putoavan esimerkiksi maan heikon talouspolitiikan vuoksi, ihmiset haluavat ehtiä vaihtaa sitä ensimmäisenä turvallisempiin valuuttoihin ennen kuin sen hinta ehtii pudota paljon. Tätä kutsutaan valuuttapaoksi.

Valuuttapaot johtuvat yleensä valtion holtittomasta talouspolitiikasta tai holtittomasta luotonannosta. Tämän huomaavat yleensä ensimmäisenä kotimaiset toimijat, ja he aloittavat valuuttapaon. Ulkomaalaiset huomaavat yleensä vasta myöhemmin luopua kyseisestä valuutasta eivätkä siis ole valuuttakriisin käynnistäjiä. 

Valuuttapakoja myös tarvitaan ehkäisemään tulevaa holtitonta talouspolitiikkaa ja holtitonta luotonantoa. 

## Katso myös
*Spekulaatio

## Lähteet
Pierre Bellon

**Pierre Bellon** (24. tammikuuta 1930 Marseille, Ranska – 31. tammikuuta 2022) oli ranskalainen monikansallisen elintarvike- ja cateringalan yrityksen Sodexon perustaja. Bellon perusti yrityksen Ranskassa 1966 nimellä Société d'Exploitation Hôtelière (Sodexho). Yritys tarjosi alkuun palveluja loistojahdeille, mutta 1980-luvun alussa se alkoi laajentua valmisateriapalveluja tarjoavaksi yritykseksi ja on levinnyt ympäri maailman. Bellonista tuli miljardööri, ja hän on ollut Forbesin maailman 500 rikkaimman listalla.

Hän valmistui HEC Parisista vuonna 1954.

## Lähteet
Hupsut vaimot

** Hupsut vaimot** on yhdysvaltalainen, Erich von Stroheimin ohjaama mykkäelokuva vuodelta 1922. National Film Registry on hankkinut sen merkittävien elokuvien kokoelmaansa. 
Elokuva sijoittuu ensimmäisen maailmansodan jälkeiseen Eurooppaan, jossa vale-kreivi Sergius Karamzin  seikkailee varakkaiden naisten suosiossa. Elokuva oli kallein siihen mennessä kuvatuista elokuvista.

## Lähteet

## Aiheesta muualla

* Mykkäelokuvasivusto
Sokolovo

**Sokolovo** (, ) on kylä ja maalaiskunta Komin tasavallan Petšoran piirissä Venäjällä. Se sijaitsee Petšorajoen varrella 32 kilometriä Petšoran kaupungista pohjoiseen. Kylässä on reilut 400 ja kunnassa vajaat 500 asukasta (vuonna 2007).

Tarinan mukaan kylän ovat perustaneet 1770-luvulla Siperiasta tai Ust-Tsilmasta muuttaneet vanhauskoiset. Ensimmäisen kerran se mainitaan vuoden 1846 kartalla. Alkuperäiset asukkaat olivat ilmeisesti venäläisiä, joihin myöhemmin liittyi Ižman komeja. Vuonna 1989 kylän asukkaat olivat komeja. 

Sokolovon kyläneuvosto on perustettu vuonna 1930. Nykyään kuntaan kuuluvat myös Pestšankan (Песчанка), Rodionovon (ven. Родионово, komiksi Родионов, *Rodionov*) ja Uljaševon (ven. Уляшево, komiksi Уляшев, *Uljašev*) kylät.

Seudun pääelinkeino on maa- ja metsätalous. Palveluihin kuuluu lastentarha, koulu, kulttuuritalo, kirjasto, posti ja pari kauppaa.

## Lähteet
Tšikšino

**Tšikšino** (, ) on maaseututaajama ja maalaiskunta Komin tasavallan Petšoran piirissä Venäjällä. Se sijaitsee Tšikšina-joen varrella 50 kilometriä Petšorasta lounaaseen. Taajaman kautta kulkee Kotlasin ja Vorkutan välinen rautatie. Asukkaita on 700 henkeä (vuonna 2007).

Paikkakunta on saanut alkunsa 1930–1940-lukujen vaihteessa perustetusta rautatieasemasta ja sen lähelle rakennetusta metsätyökeskuksesta. Viime aikoihin saakka siellä toimi puunhankintaa harjoittanut vankisiirtola. Nykyään merkittävin tuotantolaitos on vuonna 2002 käyttöön otettu Transneftin öljyjohtoterminaali. Taajamassa on keskikoulu, kirjasto, posti, pankki ja poliklinikka.

## Lähteet
Ozjornyi (Komin tasavalta)

**Ozjornyi** (, ) on maaseututaajama ja maalaiskunta Komin tasavallan Petšoran piirissä Venäjällä. Se sijaitsee Petšorajoen rannalla kolmen kilometrin päässä Petšoran kaupungista. Asukkaita on reilut 700 henkeä (vuonna 2007).

Paikkakunta on saanut alkunsa vuonna 1957 perustetusta uittotyöläisten asutuksesta. Vuonna 1981 siitä tuli kyläneuvoston keskus. Suurin osa asukkaista on venäläisiä.

Taajaman palveluja ovat lastentarha, koulu, kulttuuritalo, kirjasto ja ensiapuasema.

## Lähteet
Krasnyi Jag

**Krasnyi Jag** (, ) on maaseututaajama ja maalaiskunta Komin tasavallan Petšoran piirissä Venäjällä. Se sijaitsee Petšorajoen varrella 14 kilometriä Petšoran kaupungista etelään. Taajamassa on 400 ja kunnassa noin 550 asukasta (vuonna 2007).

Paikkakunta mainitaan ensimmäisen kerran 1800-luvun alussa. 1940–1950-luvuilla siellä toimi Venäjän sisäministeriön ratatyömaan sovhoosi. Maatalous- ja puunjalostusyritykset lopettivat toimintansa 2000-luvun vaihteessa. Nykyään seudun talous perustuu maakaasun tuotantoon. Palveluihin kuuluvat koulu, kulttuuritalo, kirjasto, ensiapuasema, posti ja kauppa. Krasnyi Jagin kuntaan kuuluu myös Byzovajan kylä (ven. Бызовая, komiksi Бызöвöй, *Byzövöi*).

## Lähteet
Kosju (taajama)

**Kosju** (ven. ja komiksi Косью) on maaseututaajama ja maalaiskunta Komin tasavallan Petšoran piirissä Venäjällä. Se sijaitsee Usan sivujoen Kosjun varrella 101 kilometriä Petšorasta koilliseen. Taajaman kautta kulkee Kotlasin ja Vorkutan välinen rautatie. Asukkaita on vajaat 200 henkeä (vuonna 2007).

Paikkakunta on saanut alkunsa 1930–1940-lukujen vaihteessa rautatien rakentamisen yhteydessä perustetusta vankileiristä. Vuonna 1952 se sai kaupunkimaisen taajaman statuksen. Vuonna 1998 Kosju alennettiin maaseututaajamaksi.

## Lähteet
Synja

**Synja** (ven. ja komiksi Сы́ня) on maaseututaajama ja maalaiskunta Komin tasavallan Petšoran piirissä Venäjällä. Se sijaitsee lähellä Bolšaja Synja -jokea 48 kilometriä Petšorasta koilliseen. Taajaman kautta kulkee Kotlasin ja Vorkutan välinen rautatie, josta haarautuu sivurata Usinskiin. Asukkaita on 600 henkeä (vuonna 2007).

Paikkakunta on saanut alkunsa vuonna 1940 rakennetusta rautatieasemasta, jonka yhteyteen perustettiin 12 vuoden ajan toiminut naisten vankisiirtola. Vuonna 1973 perustettu kovennetun kurin vankileiri on sittemmin lakkautettu. Usinskin sivurata valmistui vuonna 1979. Seudulla harjoitetaan maakaasun tuotantoa.

## Lähteet
Priuralskoje

**Priuralskoje** (, ) on kylä ja maalaiskunta Komin tasavallan Petšoran piirissä Venäjällä. Se sijaitsee Petšorajoen varrella 80 kilometriä Petšoran kaupungista kaakkoon. Kylässä on noin 450 ja kunnassa yli 700 asukasta (vuonna 2007).

Paikkakunta on syntynyt 1900-luvun alussa. 1930-luvulla perustettiin kolhoosi *Respublika*, jonka mukaan kylä sai nimensä. Vuonna 1956 sinne siirrettiin Danilovkan kyläneuvosto, ja vuonna 1962 kylä sai nykyisen nimensä. Priuralskojen kuntaan kuuluvat myös Aranetsin (ven. Аранец, komiksi Аранеч, *Aranetš*) ja Danilovkan (Даниловка) kylät. Seudun kanta-asukkaat ovat komeja.

Kylän palveluihin kuuluu lastentarha, koulu, ensiapuasema ja kolme kauppaa.

## Lähteet
Kedrovyi Šor

**Kedrovyi Šor** (, ) on maaseututaajama ja maalaiskunta Komin tasavallan Petšoran piirissä Venäjällä. Se sijaitsee Petšorajoen varrella 52 kilometriä Petšoran kaupungista kaakkoon. Taajamassa on noin 350 ja kunnassa vajaat 700 asukasta (vuonna 2007).

Paikkakunta on saanut alkunsa 1930-luvulla perustetusta NKVD:n maatilasta. Vuonna 1946 siellä oli yli 1400 vankia. Taajama perustettiin virallisesti vuonna 1952 ja vuonna 1975 siitä tuli kyläneuvostoalueen keskus. Vuonna 1989 asukkaista 48 % oli komeja ja 42 % venäläisiä.

Kedrovyi Šorin kuntaan kuuluvat keskustaajaman lisäksi Konetsborin (Конецбор) ja Medvežskajan (ven. Медвежская, komiksi Медвежскöй, *Medvežsköi*) kylät.

## Lähteet
Toinen Francisco

**Toinen Francisco** on kuubalainen elokuva vuodelta 1974. Se voitti palkintoja Cartagenan ja Moskovan elokuvajuhlilla. Sen melodramaattinen juoni perustuu Kuuban ensimmäiseen orjuutta vastustavaan kirjaan *Francisco*, mutta ohjaaja on lähestynyt aihetta marxismin valossa. Siinä on yhdistetty sekä draamaelokuvan että dokumenttien tyylikeinoja.

## Lähteet
Nikolai Oleinikov

**Nikolai Makarovitš Oleinikov** (; 17. elokuuta (J: 5. elokuuta) 1898 nykyisen Rostovin alueen Kamenskajan kylä – 24. marraskuuta 1937 Leningrad) oli venäläinen lastenkirjailija ja runoilija.

Nikolai Oleinikov syntyi vauraaseen kasakkaperheeseen. Hän osallistui Venäjän kansalaissotaan puna-armeijan komentajana ja liittyi kommunistipuolueeseen vuonna 1920. Oleinikov toimi lehtimiehenä Donin Rostovissa ja siirtyi vuonna 1925 Leningradiin, jossa hän työskenteli lastenkirjallisuuden kustantamossa sekä *Jež* ja *Tšiž* -lastenlehtien toimittajana yhdessä Samuil Maršakin ja Jevgeni Švartsin kanssa. Hän osallistui Oberiu-kirjailijaryhmän toimintaan ja tutustui varsinkin Daniil Harmsiin ja Aleksandr Vvedenskiin.

Oleinikov julkaisi 1920–1930-luvuilla kymmeniä lastenkirjoja. Vuosina 1934–1936 hän laati Jevgeni Švartsin kanssa myös useita elokuvakäsikirjoituksia. Kirjailijan satiiriset runot jäivät hänen elinaikanaan lähes kokonaan tuntemattomiksi. Ensimmäinen runokokoelma ilmestyi lännessä vuonna 1975.

Oleinikov joutui Stalinin vainojen uhriksi. Hänet pidätettiin heinäkuussa 1937, tuomittiin kuolemaan syytettynä vastavallankumouksellisesta toiminnasta ja ammuttiin.

## Suomennettuja teoksia
* *Merkillinen juhla*. Leningrad: Kirja, 1933.
* *Taistelupäivät*. Leningrad: Kirja, 1933.
* *Tankit ja kelkat*. Suom. A. Jokela. Leningrad: Kirja, 1934.

## Lähteet
Mansikoita ja suklaata

**Mansikoita ja suklaata** on kuubalainen elokuva vuodelta 1994. Se kertoo kahden hyvin erilaisen miehen ystävyydestä ja rakkaudesta. Elokuva oli Oscar-ehdokkaana ja sai Hopeisen karhun Berliinin elokuvajuhlilla. Elokuva on ensimmäinen Kuubassa tehty elokuva, jossa esiintyy homoseksuaali mies.

## Lähteet
Derbyn tuomiokirkko

**Derbyn tuomiokirkko** () on Derbyssä Englannissa sijaitseva katedraali. Se on Derbyn hiippakunnan pääkirkko, ja noin tuhannen neliömetrin pinta-alalla Englannin pienin anglikaaninen tuomiokirkko.

## Historia
Paikalle perusti ensimmäisen kirkon kuningas Edmund I ja nykyinen kirkko rakennettiin 1300-luvulla. Kirkontorni rakennettiin vuosina 1510–1530.

Sokea köydentekijä Joan Waste tuomittiin kirkossa poltettavaksi roviolla protestanttisen uskonsa vuoksi kuningatar Maria I:n valtakaudella vuonna 1556.

## Lähteet

## Aiheesta muualla
Do Bigha Zamin

**Do Bigha Zamin** (suom. ”Kaksi eekkeriä maata”) on intialainen elokuva vuodelta 1953. Se sai kansainvälisen palkinnon (*Prix Internationale*) Cannesin elokuvajuhlilla. Elokuva edustaa hindinkielistä neorealismia, ja se kertoo köyhästä maanviljelijästä joka joutuu ahdinkoon velkojensa vuoksi.

## Näyttelijät

## Lähteet
Juri Libedinski

**Juri Nikolajevitš Libedinski** (; 10. joulukuuta (J: 28. marraskuuta) 1898 Odessa – 24. marraskuuta 1959 Moskova) oli venäläinen neuvostokirjailija.

Juri Libedinski syntyi lääkärin perheeseen. Hän vietti lapsuutensa Miassin tehtaalla ja valmistui vuonna 1918 Tšeljabinskin reaaliopistosta. Hän osallistui Venäjän kansalaissotaan, liittyi vuonna 1920 kommunistiseen puolueeseen ja työskenteli puna-armeijan poliittisissa ja opetustehtävissä.

Vuonna 1922 Libedinski julkaisi pienoisromaanin ”Viikko” (*Nedelja*), jota pidettiin yhtenä ensimmäisistä neuvostoproosan edustajista. Sotakommunismin ajan puoluetyöntekijöitä romanttisesti kuvaava teos herätti suurta huomiota ja se käännettiin useille vieraille kielille. Kirjailijan muita teoksia ovat pienoisromaanit *Zavtra* (”Huomenna”, 1923), ”Komissaareja” (*Komissary*, 1925) ja *Roždenije geroja* (”Sankarin synty”, 1930).

Libedinski kuului Lokakuu-kirjailijaryhmään ja toimi yhtenä Venäjän proletaarikirjailijoiden yhdistyksen johtajista. Myöhempien teoksien aiheena on erityisesti Kaukasian kansojen vallankumoushistoria. Nuorisoa varten kirjoitettu pienoisromaani ”Puolueen kasvatti” (*Syn partii*) kertoo Sergei Kirovista.

## Suomennettuja teoksia
* *Viikko: novelli*. Suom. Herman Laukkanen. Leningrad: Kirja, 1925.
* *Komissaareja*. Suom. Jalmari Virtanen. Leningrad: Kirja, 1931.
* (J. Libedinski ja E. Blok). *Puolueen kasvatti*. Suom. Alli Airola. Petroskoi: Karjalan ASNT:n valtion kustannusliike, 1959.

## Lähteet
Suomen joukkue jääkiekon maailmanmestaruuskilpailuissa 2011

**Suomen jääkiekkomaajoukkue** vuoden 2011 jääkiekon maailmanmestaruuskilpailuissa.

## Joukkue
### Maalivahdit

### Puolustajat

### Hyökkääjät

### Valmennusryhmä
* **Päävalmentaja:** Jukka Jalonen
* **Valmentajat:** Petri Matikainen ja Pasi Nurminen
* **Huoltajat:** Kari Brusin ja Riku Koivunen
* **Lääkäri:** Harri M. Hakkarainen
* **Fysioterapeutti:** Timo Vaitinen ja Jussi Luoma 
* **Hieroja:** Juha Sulin 
* **Video:** Janne Mälkiä 
* **General Manager:** Jari Kurri
* **Joukkueenjohtaja:** Timo Jutila
* **Tiedottaja:** Janne Lahti 

## Katso myös
* Suomi jääkiekon maailmanmestaruuskilpailuissa 2011

## Lähteet
Neuvostoliiton koripalloliiga

**Neuvostoliiton koripalloliiga** oli vuosina 1924–1992 toiminut Neuvostoliiton koripallon pääsarja. Vuosina 1924, 1928, 1934–1936, 1956, 1959, 1963 ja 1967 Neuvostoliiton mestaruus ratkaistiin kaupunkien, alueiden tai miehityshallintojen kesken.

## Mestarit

* 1924: Venäjän SFNT
* 1925: *ei pelattu*
* 1926: *ei pelattu*
* 1927: *ei pelattu*
* 1928: Venäjän SFNT
* 1929: *ei pelattu*
* 1930: *ei pelattu*
* 1931: *ei pelattu*
* 1932: *ei pelattu*
* 1933: *ei pelattu*
* 1934: Leningrad
* 1935: Venäjän SFNT
* 1936: Leningrad
* 1937: Moskovan Dynamo
* 1938: Burevestnik Leningrad
* 1939: Lokomotiv Moskova
* 1940: Burevestnik Leningrad
* 1941: *ei pelattu*
* 1942: *ei pelattu*
* 1943: *ei pelattu*
* 1944: DKA Tbilsi
* 1945: TsSKA Moskova
* 1946: Dom Officerov Tbilisi

* 1947: Žalgiris Kaunas
* 1948: Moskovan Dynamo
* 1949: Tartu Rock
* 1950: Dinamo Tbilisi
* 1951: Žalgiris Kaunas
* 1952: VVS MVO Moskova
* 1953: Dinamo Tbilisi
* 1954: Dinamo Tbilisi
* 1955: ASK Rīga
* 1956: Latvian SNT
* 1957: ASK Rīga
* 1958: ASK Rīga
* 1959: Venäjän SFNT
* 1960: TsSKA Moskova
* 1961: TsSKA Moskova
* 1962: TsSKA Moskova
* 1963: Venäjän SFNT
* 1964: TsSKA Moskova
* 1965: TsSKA Moskova
* 1966: TsSKA Moskova
* 1967: Ukrainan SNT
* 1968: Dinamo Tbilisi
* 1969: TsSKA Moskova

* 1970: TsSKA Moskova
* 1971: TsSKA Moskova
* 1972: TsSKA Moskova
* 1973: TsSKA Moskova
* 1974: TsSKA Moskova
* 1975: Spartak Leningrad
* 1976: TsSKA Moskova
* 1977: TsSKA Moskova
* 1978: TsSKA Moskova
* 1979: TsSKA Moskova
* 1980: TsSKA Moskova
* 1981: TsSKA Moskova
* 1982: TsSKA Moskova
* 1983: TsSKA Moskova
* 1984: TsSKA Moskova
* 1985: Žalgiris Kaunas
* 1986: Žalgiris Kaunas
* 1987: Žalgiris Kaunas
* 1988: TsSKA Moskova
* 1989: Budivelnik Kiova
* 1990: TsSKA Moskova
* 1991: Tallinna Kalev
* 1992: Spartak Leningrad

## Katso myös
*Venäjän koripallon superliiga
*Professional Basketball League

## Lähteet
Tumblr

**Tumblr** on blogipalvelu, jonne käyttäjät voivat lähettää blogikirjoituksia, videoita, linkkejä, kuvia ja musiikkia. Sivustolla on yli 46,2 miljoonaa rekisteröityä käyttäjätiliä. Tumblrin loivat David Karp ja Marco Arment vuonna 2007. Tumblrissa voi seurata muiden käyttäjien blogeja ja lähettää uudelleen muiden käyttäjien postauksia. Sivustolla voi myös lähettää viestejä tai fanipostia muille käyttäjille.

## Historia

David Karp aloitti Tumblrin toiminnan helmikuun 19. päivä vuonna 2007. Kahden viikon aikana sivusto keräsi 75&nbsp;000 käyttäjää. Vuonna 2009 tumblrista tehtiin iPhonelle oma ohjelmansa. Vuonna 2010 ohjelma tuli käyttöön myös BlackBerryille.

Vuoden 2012 loppuun mennessä sivusto oli kerännyt 125 miljoonaa dollaria rahoitusta sijoittajilta. Samana vuonna se teki 13 miljoonaa tuottoja.
Sivusto aloitti mainostilan myynniin kesällä 2012.
Toukokuussa 2013 Yahoo! osti sivuston 1,1 miljardin US-dollarin käteiskaupalla.

Verizon Communications osti Yahoo!:n kesäkuussa 2017 ja siirsi sen ja Tumblrin Oath-divisioonaansa (myöhemmin Verizon Media). 
Verizon alaskirjasi Yahoon ja AOL:n ostosta 4,6 miljardin tappiot joulukuussa 2018.

Maaliskuussa 2019 SimilarWeb arvioi, että Tumblr oli menettänyt 30% kävijöistään kiellettyään joulukuussa 2018 pornografisen sisällön sivustolla.

Elokuussa 2019 Verizon Media ilmoitti myyvänsä Tumblrin Automatticille, joka ylläpitää WordPress.com-blogipalvelua. Axios arvioi että myyntihinta oli alle 3 miljoonaa dollaria.

## Käyttö

Tumblrissa on kesäkuussa 2024 noin 601 miljoonaa blogia ja huhtikuussa 2019 yli 171 miljardia postausta.  Sivustolla käydään noin 13 miljardia kertaa kuukaudessa ja käyttäjät tekevät noin 40 miljoonaa postausta päivittäin.

## Lähteet

## Aiheesta muualla
Laukkonlammi

**Laukkonlammi** on Paimionjoen vesistöön kuuluva lampi Somerolla Hämeen Härkätien varressa, Someron Joensuun ja Kultelan kylien rajalla. Lammen pinta-ala on 1,982 hehtaaria, rantaviiva 0,62 kilometriä ja korkeus merenpinnasta 85,3 metriä. Lampi laskee Palmanojaa pitkin luoteeseen Jaatilanjokeen ja kerää vesiä lammesta pohjoiseen sijaitsevan Palmankallion alueelta.

## Historiaa
Aikoinaan lampea on käytetty pellavan liottamiseen, ja 1950-luvulla Someron Joensuussa toiminut Kuivamaito Oy käytti sitä vedenottoon, mikä johti lammen vedenpinnan laskuun useilla metreillä, rantojen sortumiseen ja pohjan mataloitumiseen. Nykyään lammen pinnan korkeutta ei saa muuttaa. Viime vuosina Kultelan kyläyhdistys on raivannut pensaikkoa lammen rannoilta.

## Käyttö

Lampi on paikallisesti merkittävä pienvesistö ja virkistysalue, ja sen rannalla on Kultelan kyläläisten yhteinen uimalaituri. Lammen ympäristö on Someron Kultelan osayleiskaavassa kaavoitettu puistoksi.

## Tarinoita
Laukkonlammiin liittyy tarina, jonka mukaan härkäpari olisi joskus mennyt Laukkonlammiin ja tullut pois niin ikään Hämeen Härkätien varrella Koskella sijaitsevasta Sulkalammista.

## Lähteet
Irrfan Khan

**Sahabzade Irrfan Ali Khan** (7. tammikuuta 1967 Jaipur, Rajasthan – 29. huhtikuuta 2020 Mumbai, Maharashtra) tunnettiin nimellä **Irrfan Khan** tai pelkästään **Irrfan**, oli intialainen näyttelijä. Yli 30-vuotisella urallaan hän näytteli elokuvissa, televisiossa ja teatterissa.

Kotimaassaan Khan tunnettiin roolisuorituksistaan elokuvissa kuten *[[The Warrior (vuoden 2001 elokuva)|The Warrior]]* (2001), *[[Haasil]]* (2003), *[[Maqbool]]* (2003), *[[Life in a… Metro]]* (2007), *[[Paan Singh Tomar (elokuva)|Paan Singh Tomar]]* (2012), *[[The Lunchbox]]* (2013) ja *[[Hindi Medium]]* (2017). Hän näytteli noin viidessäkymmenessä hindinkielisessä elokuvassa.

Hänen tunnettuihin englanninkielisiin töihinsä kuuluivat elokuvat *[[The Namesake – kaima]]* (2007), *[[Slummien miljonääri]]* (2008), *[[New York, I Love You]]* (2009), *[[The Amazing Spider-Man (vuoden 2012 elokuva)|The Amazing Spider-Man]]* (2012), *[[Piin elämä (elokuva)|Piin elämä]]* (2012), *[[Jurassic World]]* (2015) ja *[[Inferno (vuoden 2016 elokuva)|Inferno]]* (2016) sekä televisiosarja *[[Terapiassa]]*.

Intian valtio myönsi Khanille Padma Shri -palkinnon vuonna 2011. Hän voitti parhaan miespääosan National Film Awards -palkinnon elokuvasta *Paan Singh Tomar* vuonna 2013. Lisäksi hän voitti yhteensä kuusi Filmfare Awards palkintoa, mukaan lukien elämäntyöpalkinto.

## Yksityiselämä
Irrfan Khan meni naimisiin käsikirjoittaja Sutapa Sikdarin kanssa 23. helmikuuta 1995. Heillä oli kaksi poikaa.

Vuonna 2018 Khanilla todettiin harvinainen neuroendokriininen kasvain.

## Filmografia

## Televisio

## Lähteet

## Aiheesta muualla

* 
* 
* 
* Irrfan Khanin muistokirjoitus ''Helsingin Sanomissa''
Jääkiekon maailmanmestaruuskilpailujen 2011 kokoonpanot

Tämä on luettelo jääkiekon maailmanmestaruuskilpailuihin 2011 nimetyistä urheilijoista. Pelaajan nimen yhteydessä on ilmoitettu hänen pelinumeronsa kilpailuissa ja kaudella 2010–2011 edustamansa seura.

## A-lohko
### Venäjä

 

|}

### Slovakia

### Saksa

### Slovenia

## B-lohko

### Kanada

### Sveitsi

### Valko-Venäjä

### Ranska

## C-lohko

### Ruotsi

 

|}

### Yhdysvallat

### Norja

### Itävalta

## D-lohko

### Suomi

 

|}

### Tšekki

### Latvia

### Tanska
Taken by a Stranger

”**Taken by a Stranger**” on saksalaisen laulajan Lenan kappale, joka edusti Saksaa vuoden 2011 Eurovision laulukilpailussa. Kappaleen ovat kirjoittaneet Gus Seyffert, Nicole Morier ja Monica Birkenes sekä tuottaneet Stefan Raab ja Reinhard Schaub Lenan toiselle albumille *[[Good News]]*.

Lena voitti vuoden 2010 Eurovision laulukilpailun kappaleella ”Satellite”, ja vain joitakin viikkoja voiton jälkeen päätettiin, että hän edustaisi Saksaa myös seuraavan vuoden kotikisoissa. Edellisvuoden voittaja oli valittu puolustamaan euroviisuvoittoaan edellisen kerran vuonna 1958. ”Taken by a Stranger” valittiin Saksan edustuskappaleeksi kuuden Lenan esittämän finalistikappaleen joukosta puhelinäänestyksellä *Unser Song für Deutschland* -ohjelmassa 18. helmikuuta 2011. Kappale oli saatavilla digitaalisena latauksena seuraavana päivänä.

14. toukokuuta 2011 Düsseldorfissa järjestetyssä Eurovision laulukilpailun finaalissa ”Taken by a Stranger” sijoittui 107 pisteellä kymmenenneksi.

## Listasijoitukset

## Henkilöstö
* laulu&nbsp;– Lena Meyer-Landrut
* tuottajat&nbsp;– Stefan Raab, Reinhard Schaub
* sanat&nbsp;– Gus Seyffert, Nicole Morier, Monica Birkenes
* yhtiö: Universal Music, USFO

## Lähteet
Beyoncén diskografia

Yhdysvaltalaisen laulaja-lauluntekijä **[[Beyoncé]]n** diskografia käsittää kahdeksan studioalbumia, viisi livealbumia, kolme kokoelma-albumia, viisi EP-levyä ja 83 singleä.

## Albumit
### Studioalbumit

### Yhteisalbumit

### Soundtrackit

### Livealbumit

### Kokoelma-albumit

### Karaoke-albumit

## EP:t

### Promootio EP:t

## Singlet
### Pääartistina
#### 2000-luku

#### 2010-luku

#### 2020-luku

### Vierailevana artistina

### Promootiosinglet

## Huomioita

## Lähteet
Rautu

**Rautu** viittaa seuraaviin:

* Rautu, entinen Suomen kunta Viipurin läänissä Karjalankannaksella
* Rautu eli Sosnovo, nykyinen Venäjän kunta Leningradin alueen Käkisalmen piirissä
* rautu eli nieriä, lohikalalaji
* ''Rautu'', Suomen merivoimien miinalaiva
Minas Morgul (yhtye)

**Minas Morgul** on saksalainen black metalia ja melodista death metalia soittava yhtye. Se on saanut nimensä J. R. R. Tolkienin *[[Taru sormusten herrasta|Tarussa sormusten herrasta]]* esiintyvästä samannimisestä tornista, jonka nimi tarkoittaa suomeksi ”mustan velhouden tornia”.

## Diskografia
### Demot
* First Battle (1998)
* The Dark Age of Revelation (1998)

### Albumit
* Schwertzeit (2002)
* Todesschwadron Ost (2005)
* Aus Blut gemacht (2008)
* Schildfront (2008, Split-Albumi Vargin kanssa)
* Eisengott (2009)
* Ära (2012)
* Kult (2017)
* Heimkehr (2021)

### Singlet & EP:t
* Das Dunkle Reich des Paganlords (2000, EP)
* Niedergang (2018, single)

## Aiheesta muualla
*http://www.metal-archives.com/bands/Minas_Morgul/11607
Catherine Chikwakwa

**Agnes Catherine Chikwakwa** (s. 24. kesäkuuta 1985 Blantyre) on malawilainen yleisurheilija, joka kilpailee kestävyys- ja maastojuoksussa.

Chikwakwa osallistui olympialaisiin ensimmäistä kertaa Sydneyssä 2000, joissa hän juoksi 5&nbsp;000 metrin matkan vain 15-vuotiaana. Hän jäi kisoissa ensimmäiselle kierrokselle sijoituttuaan erässään viidenneksitoista. Chikwakwa putosi samalla matkalla alkuerissä myös Edmontonin MM-kisoissa 2001, mutta oli kolmastoista Kansainyhteisön kisoissa 2002. Hän osallistui maastojuoksun MM-kisoihin vuonna 2003, jolloin hän oli lyhyellä matkalla 50. ja pitkällä matkalla 32. Chikwakwa voitti vuonna 2004 hopeaa 5&nbsp;000 metriltä alle 20-vuotiaiden MM-kisoista, joissa hän juoksi matkan ennätysajassaan 15.36,22. Hän ei kuitenkaan päässyt jatkoon saman vuoden olympialaisissa, joissa hän oli jälleen eränsä viidestoista. Chikwakwa putosi alkuerissä Helsingin MM-kisoissa 2005 ja sijoittui 75:nneksi maastojuoksun MM-kilpailuissa 2008.

## Lähteet
Phaeton (korimalli)

**Phaeton** on varhaisista avomallisista henkilöautonkoreista käytetty nimitys.  

Kaksois-phaetonilla tarkoitettiin kahdella penkkirivillä varustettua, yleensä neli- tai viisipaikkaista mallia. Kolmois-phaetonissa oli vastaavasti kolme penkkiriviä.

Nimitys otettiin uudelleen käyttöön 1920- ja 1930-luvuilla, kun eräät amerikkalaiset autonvalmistajat alkoivat käyttää termiä touring- ja convertible-malleistaan. Dual cowl phaeton oli erikoismalli, jossa oli virtaviivainen kori ja takamatkustajia varten oma erillinen tuulilasi.

## Lähteet
Toni Lähteenmäki

**Tiina Maarit ”Toni” Lähteenmäki** (s. 1964 Mänttä) on suomalainen muusikko, joka toimi 1980-luvulla rock-yhtye Ilonan lauluntekijänä ja kitaristina. Ilonan lisäksi Lähteenmäki on levyttänyt kaksi sooloalbumia *[[Haaveilen]]* (1990) sekä *[[Tulevaisuuden portti]]* (1996). 1990-luvulla Lähteenmäki oli mukana cover-yhtye AllWays+:ssa, jonka nykyisiä jäseniä ovat Pia Bos, Sami Ruusukallio ja Aku Syrjä.

Nykyään Lähteenmäki on muutamissa bilebändeissä mukana. Lisäksi hän työskentelee satunnaisesti hevostallilla maatalouslomittajana, graafikkona sekä Tuula Lehtisen taiteen parissa assistenttina.

Lähteenmäki oli vuosina 1998–2008 naimisissa muusikko Heikki Silvennoisen kanssa. Heillä on vuosina 1992 ja 1994 syntyneet pojat.   

## Lähteet
* Tietolaatikon tiedot

### Viitteet

## Aiheesta muualla
* Selvis 2/99: Toni Lähteenmäki - kaunis(ääninen) singer-songwriter
Inferno (vuoden 1999 elokuva)

**Inferno** (tunnetaan myös nimellä *Desert Heat*) on vuonna 1999 ensi-iltansa saanut yhdysvaltalainen toimintaelokuva. Elokuvan on ohjannut John G. Avildsen ja käsikirjoittanut Tom O'Rourke. Pääosissa näyttelivät Jean-Claude Van Damme, Pat Morita ja Danny Trejo. Taistelukohtausten koreografiasta vastasi Peter Malota.

## Juoni
Eddie Lomax on veteraanisotilas, joka on kyllästynyt elämäänsä. Hän päättää mennä vanhan ystävänsä luokse läpi aavikon, aikomuksenaan antaa moottoripyörän ystävälleen lahjaksi. Bensan loppuessa kesken Eddie alkaa juopuneena ammuskella ympäriinsä ja osuu vahingossa Hoganin veljesten autoon. He hakkaavat Eddien lähes kuoliaaksi ja varastavat hänen moottoripyöränsä. Eddie päättää kostaa tapahtuman ja saa apua muutamilta lähellä olevan kylän asukkailta.

## Rooleissa

## Suomessa
Suomessa elokuva julkaistiin suoraan videolle vuonna 2000. Sittemmin helmikuussa 2004 elokuva esitettiin ensi kerran televisiosta Neloselta.

## Lähteet
I Can (Bluen kappale)

"**I Can**" on brittiläisen poikabändi Bluen kappale, joka edusti Isoa-Britanniaa Eurovision laulukilpailussa vuonna 2011 Düsseldorfissa, Saksassa. Bluen valinta oli ensimmäinen kerta Eurovision laulukilpailun historiassa, kun Ison-Britannien edustaja on päätetty sisäisesti BBC:llä. Edustaja julkistettiin 29. tammikuuta 2011. Single kappaleesta julkaistiin 1. toukokuuta 2011 digitaalisena latauksena ja päivää myöhemmin CD-singlenä.

Euroviisuissa kappale sijoittui finaalissa sijalle 11 saatuaan 100 pistettä.

## Kappalelista

**Digitaalinen [[Extended Play|EP]]**

**CD single**

## Lähteet
Ammunnan maailmanmestaruuskilpailut 1934

**Vuoden 1934 ammunnan maailmanmestaruuskilpailut** järjestettiin Budapestissa. Ohjelmassa oli vain haulikkoammuntaa: Trap ja kyyhkysammunta.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* https://archive.today/20120906083934/http://www.hickoksports.com/history/wmenshotgun.shtml#pigeon
Ernő Rubik (lentokonesuunnittelija)

**Ernő Rubik** (27. marraskuuta 1910  – 13. helmikuuta 1997) oli unkarilainen lentokonesuunnittelija.

Rubik suunnitteli 1930 purjelentokoneita Műegyetemi Sportrepülő Egyesület-kerhossa, joka kuului Budapestin teknilliseen korkeakouluun. Hän suunnitteli ainakin yhden yhteyskoneen ennen toista maailmansotaa. Toisen maailmansodan jälkeen hän suunnitteli useita purjelentokoneita ja moottorikoneita. Valmistajia olivat 1945-48 Aero-Ever ja sen jälkeen valtionyhtiö Sportárutermelő Vállalat.

Ernő Rubikin poika Ernő Rubik on kuuluisan Rubikin kuution kehittäjä.

## Lähteet
*
Sattajärvi (Ruotsi)

**Sattajärvi** on kylä ja pientaajama Pajalan kunnassa Pohjois-Ruotsissa. Sattajärven kylä perustettiin vuonna 1688. Sattajärven kylässä on nahkatehdas-museo. Sattajärven kylän vieressä sijaitsee myös samanniminen järvi, *Sattajärvi*. Sattajärven pientaajaman asukasluku oli 125 henkeä vuonna 2010.

## Lähteet

## Aiheesta muualla
Sattajärven nahkatehdasmuseon kotisivut
Tourer

**Tourer** eli **touring** oli avomallisesta, vähintään nelipaikkaisesta henkilöautonkorista käytetty nimitys. Korityyppi oli pitkään suosittu, kunnes umpikori syrjäytti sen 1930-luvun alussa. Varhaisimmista tourer-versioista puuttuivat sivuikkunat, mutta myöhemmin niihin oli saatavana irrotettavia sivukatteita. Kammettavilla tai kiinteillä sivuikkunoilla varustettuja malleja kutsuttiin Britanniassa nimellä *all-weather tourer* (joka sään tourer).

**Touring car** voi tarkoittaa henkilöautoa, jossa on kaksi- tai neljä ovea ja käytetään erotuksena urheiluautosta.

## Lähteet
Salattu Jumala

**Salattu Jumala: Usko, tieto ja etsintä** () on ruotsalaisen Stefan Einhornin vuonna 1998 ilmestynyt kirja. Teoksen on julkaissut suomeksi Otava vuonna 2009..

## Lähteet

## Aiheesta muualla
* Pekka Wahlstedt: Sanoin kuvaamaton Jumala. Tieteessä tapahtuu 8/2009.
* Teppo Kulmala: Salattu Jumala . Keskisuomalainen 12.7.2009.
Merten villikissa

**Merten villikissa** (eng. *Sea Star*) on kirja, jonka on kirjoittanut Pamela Jekel vuonna 1983. Kirja kertoo todellisesta henkilöstä, Anne Bonnystä, joka oli merirosvo 1700-luvulla. Kirjan on kustantanut Tammi vuonna 1985 ja suomentanut Kaarina Ripatti.
Watch Out!

**Watch Out!** on Lovexin kolmas studioalbumi, joka julkaistiin 11. toukokuuta 2011. Se ylsi Suomen virallisen listan sijalle 10.

Kesäkuussa 2011 uutisoitiin, että yhtye oli tehnyt sopimuksen Saksan EMIn kanssa, jonka myötä albumi julkaistiin Saksassa elokuussa 2011. Aikaisemmin albumi oli julkaistu myös Japanissa 6. heinäkuuta 2011.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet

## Aiheesta muualla
* ''Watch Out!'' discogs.com -sivustolla
Plane Crazy

**Plane Crazy** on ensimmäinen The Walt Disney Companyn tuottama ja kolmas julkaistu Mikki Hiiri -piirroselokuva. Piirroselokuvassa suorittivat ensiesiintymisensä Minni Hiiri ja Heluna Ammu. Mykkäelokuvan esikatselu järjestettiin Los Angelesissa 15. toukokuuta 1928, mutta Disney ei onnistunut saamaan jakelijoita. Disneyn tuottaman kolmannen Mikki-lyhytpiirretyn ''Höyrylaiva Villen'' menestyksen jälkeen (ensi-ilta 18. marraskuuta 1928) Disney julkaisi *Plane Crazyn* virallisesti teatterilevitykseen 17. maaliskuuta 1929 jälkikätisesti luodulla ääniraidalla varustettuna.

Piirroselokuvassa Mikki Hiiri lähtee Charles Lindberghin innoittamana itse rakentamallaan lentokoneella epäonnistuneen koelennon jälkeen Minni Hiiren kanssa lennolle.

## Elokuva
Elokuvan tekijänoikeudet ovat rauenneet, ja elokuva on tässä vapaasti katsottavissa.

## Aiheesta muualla
*
**[https://youtu.be/KA0qeic3bcs Plane Crazy YouTubessa]* (Walt Disney Animation Studiosin virallinen julkaisu)
*Plane Crazy The Encyclopedia of Disney Animated Shorts.
Hendrick Avercamp

**Hendrick Avercamp** (27. tammikuuta 1585 – 15. toukokuuta 1634) oli Alankomaiden kultakauden aikana vaikuttanut taidemaalari. Hän oli erikoistunut erityisesti talvisia näkymiä esittäviin maisemamaalauksiin.

## Elämä ja ura
Avercamp syntyi Amsterdamissa sivistysperheeseen. Hänen isänsä Barent oli opettaja, apteekkari ja lääkäri. Avercamp oli mykkä ja hänet tunnettiin nimellä "de Stomme van Kampen" (Kampenin mykkä). Hän opiskeli tanskalaissyntyisen muotokuviin ja historiallisiin aiheisiin erikoistuneen Pieter Isaacksin (1569–1625) johdolla. Opiskeluaikanaan hän tutustui myös Antwerpenista espanjalaisten valloitusta paenneiden protestanttisten maisemamaalareiden työhön.  

Avercampista tuli yksi 1600-luvun pohjoisen alankomaalaisen koulukunnan ensimmäisistä maisemamaalereista. Hän erikoistui erityisesti talvimaisemiin ja sai vaikutteita esimerkiksi Pieter Bruegel vanhemman töistä. Avercampin maalaukset ovat värikkäitä ja eloisia, tarkasti kuvattuja ihmisiä talvimaisemassa.  Useat  Avercampin maalauksista kuvaavat luistelevia ihmisiä järven tai jokien jäillä.  Aiheenvalintaan saattoi vaikuttaa myös se, että Avercampin syntymä ajoittui ns. pienen jääkauden kylmään kauteen. Vuonna 1608 Avercamp muutti Amsterdamista Kampeniin, Overijsselin provinssiin, missä hän myös kuoli. Hänet on haudattu Kampenin Sint Nicolaaskerkiin.

## Tyyli
Avercampin työt poikkeavat tyylillisesti hänen aikakautensa maalareiden valtavirrasta. Syyksi on epäilty sitä, että hän työskenteli suhteellisen eristäytyneenä harvaan asutussa Kampenissa Alankomaiden pohjoisosassa. Avercamp oli suosittu maalari elinaikanaan ja hän myi useita piirroksiaan, usein vesiväritöitä, taiteenkeräilijöille. Britannian kuningashuoneen Royal Collectionissa on useita hänen töitään (mm. Windsorin linnassa). 

## Teoksia

Tiedosto:Hendrick Avercamp - Winterlandschap met ijsvermaak.jpg|*Talvimaisema*, n. 1608, 78 × 132 cm, Rijksmuseum, Amsterdam.
Tiedosto:A Scene on the Ice near a Town.jpg|*Näkymä jäällä lähellä kaupunkia*, 1615, 58 × 89.8 cm, National Gallery, Lontoo. 
Tiedosto:Hendrick Avercamp - A Scene on the Ice - WGA01076.jpg|*Näkymä jäällä*, 19 × 31 cm, Teylers museum, Haarlem. 
Tiedosto:Hendrik Avercamp 003.jpg|*Talvimaisema*, 1610–1620?, 18.5 × 36 cm, Museum Boijmans Van Beuningen, Rotterdam.
Tiedosto:Skating Near a Town.jpg|*Luistelemassa kaupungin lähellä*, 1610–1620, 33 × 60.6 cm, Saint Louis Art Museum, Saint Louis. 


## Lähteet

## Aiheesta muualla

*Avercamp at the WebMuseum
*Avercamp at Museum Syndicate
Kriketin maailmanmestaruuskilpailut 2003

**Kriketin maailmanmestaruuskilpailut** 2003 eli World Cup oli kahdeksas ICC:n järjestämä kriketin maailmanmestaruusturnaus. Kilpailut käytiin 9. helmikuuta - 24. maaliskuuta Etelä-Afrikassa, Zimbabwessa ja Keniassa. Kyseessä oli ensimmäinen Afrikassa järjestetty kriketin MM-turnaus.

Turnauksessa oli mukana neljätoista joukkuetta, jotka pelasivat kahdessa alkulohkossa. Lohkojen kolme parasta jatkoi loppusarjaan ja loppusarjan neljä parasta pudotuspeleihin. Ottelut pelattiin 50 syöttövuoron peleinä. Maailmanmestariksi selviytyi Australia, joka voitti Wanderers Stadiumilla Johannesburgissa pelatussa loppuottelussa Intian.

## Alkulohkot
Voitosta joukkueille myönnettiin neljä pistettä. Tasapelistä tai tuloksettomasta ottelusta puolestaan molemmat joukkueet saivat 2 pistettä.

A-lohkossa Englanti luovutti Zimbabwea vastaan Hararessa pelattavaksi tarkoitetun ottelun turvallisuushuolien vuoksi. B-lohkossa Uusi-Seelanti teki samoin Keniaa vastaan Nairobissa.

### Lohko A

* Lähtöpisteet loppusarjaan: Australia 12, Intia 8, Zimbabwe 3,5.

### Lohko B

* Lähtöpisteet loppusarjaan: Kenia 10, Sri Lanka 7,5, Uusi-Seelanti 4.

### Super Six

Samasta alkulohkosta loppusarjaan selvinneet joukkueet eivät kohdanneet toisiaan uudelleen Super Six -vaiheessa, vaan niiden keskinäisen ottelun tulos alkusarjasta laskettiin mukaan taulukkoon. Lisäksi joukkueet saivat mukaansa neljänneksen niistä pisteistä, jotka ne olivat hankkineet pudonneilta joukkueilta.

## Mitaliottelut

## Lähteet
* http://news.bbc.co.uk/sport3/cwc2003/hi/newsid_2810000/newsid_2819600/2819629.stm BBC.
Hamina-Kotkan satama

**Hamina-Kotkan satama** on Kotkassa ja Haminassa sijaitseva, osakeyhtiömuotoinen merisatamayhtiö. Se on Suomen suurin yleis-, kontti-, vienti- ja kauttakulkuliikenteen satama. Kokonaisrahtimäärässä maaöljyyn ja öljynjalostustuotteisiin erikoistunut Sköldvikin satama on kuitenkin Hamina-Kotkaa suurempi rahtisatama. Sataman laiturialueiden pituus on yhteensä 8,6&nbsp;kilometriä, aluspaikkoja on 75 ja raiteita 80&nbsp;kilometriä. Satama-alueen väylien kulkusyvyys vaihtelee alueelta toiselle; suurin syväys on tarjolla Mussalon kuivabulkkilaiturin ulkopäässä (15,3 metriä).

Mussalon satamaa on laajennettu vuonna 2018.

## Satamayhtiö

Hamina-Kotkan sataman toiminnasta vastaa HaminaKotka Satama -niminen osakeyhtiö. Yhtiön pääkonttori sijaitsee Kotkan Mussalossa. Yhtiön toimitusjohtaja on Kimmo Naski ja työntekijöitä on noin 100. Yhtiö aloitti toimintansa 1. toukokuuta 2011 Kotkan sataman ja Haminan sataman yhdistyessä. Yhtiön omistavat Kotkan (60&nbsp;%) ja Haminan (40&nbsp;%) kaupungit. Yhtiökonserniin kuuluu myös Kotkan Satamatalot Oy, joka vuokraa varasto-, toimisto- ja kenttätiloja sataman alueella.

## Hamina-Kotkan satamat

*Haminan satama Haminassa.
*Mussalon satama Kotkassa. Mussalon satamassa on irtolasti-, neste- ja konttiterminaalit sekä laaja logistiikka-alue
*Kantasatama Kotkassa. Kantasatama on monitoimisatama joka on keskittynyt pääasiassa lolo-tyyppiseen liikenteeseen. Satama on jaettu kaupalliseen ja kulttuurisatamaan.
*Hietanen Kotkassa. Hietanen on keskittynyt roro-liikenteeseen. Hietasen sataman merkitys on lisääntynyt voimakkaasti Venäjälle suuntautuvan henkilöautojen transitoliikenteen kasvun myötä
*Hietanen Etelä (Puolanlaituri) Kotkassa.
*Sunilan satama Sunilassa Kotkassa Sunila Oy:n yhteydessä.

## Sataman rahtimäärät

Vuonna 2011 Hamina-Kotkan satama kertoi käsitelleensä 609&nbsp;823 TEU:n konttimäärän.

Hamina-Kotkan sataman ja sen edeltäjien vuosittainen rahtimäärä:

 1) Pyöristyksestä johtuen yhteismäärän desimaali voi poiketa yhden kymmenysosan osasummista. Haminan ja Kotkan satamien toiminnat yhdistyivät toukokuussa 2011 uudeksi Hamina-Kotkan satamaksi. Sataman rahtimääränä on esitetty Satamaliiton ja satamayhtiön itsensä julkaisema tilastotietoa. Liikenneviraston tilastot raportoivat vain ulkomaankaupan tavaravirrat; vuoden 2011 arvoissa on näissä tilastoissa noin 3 miljoonaa tonnia pienempi rahtimäärä.

## Tulevaisuus
Mussalon satamaan rakennetaan UPM:n sellukeskus, johon keskitetään Kymin ja Kaukaan tehtaiden meriliikenne. Investoinnin arvo on 30 miljoonaa euroa.

## Katso myös

*Hallan satama

## Lähteet
Nigar Camal

**Nigar Aydın qızı Camal** (o.s. **Mütəllibzadə**, tunnetaan myös nimellä **Nikki Camal**, s. 7. syyskuuta 1980 Baku, Azerbaidžanin SNT, Neuvostoliitto) on azerbaidžanilainen laulaja, joka voitti vuoden 2011 Eurovision laulukilpailun Eldar Qasımovin kanssa kappaleella ”Running Scared”.

Camal on naimisissa ja hänellä on kaksi tytärtä. Hän on asunut Lontoossa vuodesta 2005 lähtien.

## Lähteet
Punavihreä sukupolvi

**Punavihreä sukupolvi** on Paavo Arhinmäen vuonna 2006 ilmestynyt poliittinen kirja. Teoksen on kustantanut Otava.

## Lähteet

## Aiheesta muualla
* Veli-Pekka Leppänen: Täytyy uskaltaa (vain tilaajille, luettavissa ilmaiseksi arkistosta). Helsingin Sanomat 8.1.2007.
Motion JPEG

**Motion JPEG** tai **MJPEG** on häviöllinen videonpakkausformaatti. Pakkaustapa on samankaltainen Digital Videon (DV) kanssa, eli jokainen kuva pakataan erikseen JPEG-pakkausta käyttäen, ja data pakataan DCT-muunnoksella maksimissaan suhteessa 1:20. MJPEG-pakkausta käyttäen videon asetuksia (kuten resoluutio, bittivirta, pakkauksen määrä, värinäytteistys jne.) on kuitenkin mahdollista muuttaa, siinä missä DV:n asetukset ovat kiinteät. Näin käyttäjä voi paremmin vaikuttaa lopullisen videon laatuun. 

MJPEG-video voi olla joko lomiteltua tai progressiivista. Pakkausta on suositeltu käytettäväksi videokaappauksessa sekä editoinnissa vähäisen pakkauksensa ansiosta. Monet digitaalikamerat tai muut kannettavat videokuvauslaitteet käyttävät tätä pakkausta videokuvauksessa. Windows-ympäristössä MJPEG on useimmiten AVI-kääreessä, ja äänen pakkauksessa käytetään yleensä WAV-formaattia.

Huomaa, että tämä on eri formaatti kuin MPEG.

## Katso myös
* MPEG
Oscar Gatto

**Oscar Gatto** (s. 1. tammikuuta 1985 Montebelluna) on italialainen maantiepyöräilijä. Hän aloitti ammattilaisuransa Gerolsteiner-joukkueessa 2007–2008, edusti ISD-Neri-tallia 2009–2010, Vini Fantinia 2011–2013, Cannondale Pro Cycling Team -joukkuetta 2014, Androni Giocattoli-Venezuelaa 2015, Tinkoffia 2016, Astana Teamia 2017–2018 ja viimeiset ammattilaisvuotensa 2019–2020 Bora-Hansgrohea.

Gatto voitti Italian ympäriajossa 2011 kahdeksannen etapin karattuaan Alberto Contadorin kanssa pääjoukolta kaksi kilometriä ennen maalia. Vuonna 2013 hän voitti Dwars door Vlaanderen -semiklassikon.

## Saavutuksia

Lähteet: Cyclingbase Cycling Archives
;2005
:Giro Del Canavese (alle 23-v.), voitto
:Giro della Valle d'Aosta, 6. etapin voitto
;2006
:Coppa Citta' di Asti (alle 23-v.), voitto
:Giro delle Regione (alle 23-v.), 6. etapin voitto
;2009
:Giro di Sardegna, kokonaiskilpailussa toinen, 3. etapin voitto
;2010
:Grand Prix Nobili Rubinetterie, voitto
; 2011
:Giro della Provincia Di Reggio Calabria, 2. etapin voitto
:Italian ympäriajo, 8. etapin voitto
:Trofeo Matteotti, voitto
:Giro di Romagna – Coppa Placci, voitto
;2012
:Giro del Veneto – Coppa Placci, voitto
:Giro di Padania, 3. etapin voitto
:MM-kilpailut, maantieajossa kolmastoista
;2013
:Dwars door Vlaanderen, voitto
;2014
:Itävallan ympäriajo, 2. ja 4. etapin voitto
;2015
:Sibiu Cycling Tour, 1. ja 4. etapin voitto
;2016
:Vuelta a Andalucía, 3. etapin voitto
:Arctic Race of Norway, kokonaiskilpailussa kolmas
;2017
:Itävallan ympäriajo, prologin voitto

## Lähteet